En kopi av Klåstadskipet, som har fått navnet «Saga Farmann», ble sjøsatt på Vikingodden i Tønsberg 6. september 2018. Etter planen skulle skipet ut på en ferd langs norskekysten til Kvitsjøen og deretter på russiske elver til Svartehavet og Miklagard. Etter besøket i Istanbul skulle skipet seile gjennom Middelhavet og tilbake til Norge. Turen skulle etter planene starte i 2020 og ta fem år. Planene ble revidert slik at man seiler gjennom Tyskland i retning Svartehavet.